Rockefeller Egyetem

A Rockefeller Egyetem (Rockefeller University) New York-i magánegyetem, mely posztgraduális és posztdoktori képzést nyújt a hallgatóknak. Az egyetem erőssége a biológiai tudományok, több egykori hallgatója is Nobel-díjat kapott. A Rockefeller Egyetem New York Manhattan városrészében az Upper East Side-on fekszik a 63. és a 65. utcák között. Az egyetem kiadója a Rockefeller University Press. Időszaki kiadványai: Journal of Experimental Medicine, Journal of Cell Biology és a The Journal of General Physiology. Történet A Rockefeller Egyetemet 1901-ben alapították The Rockefeller Institute for Medical Research (Rockefeller Orvostudományi Kutatóintézet) néven, ma is sokan Rockefeller Intézetnek hívják. Az alapító John D. Rockefeller, aki a Chicagói Egyetemet (University of Chicago) is alapította 1889-ben. 1901-ben John D. Rockeller Jr, John D. Rockefeller fia vette át kezdeményezést. ) Nagy presztízsű intézet, Amerika első orvosbiológiai intézete, nem sokkal a francia Pasteur Intézet (1888), és a német Robert Koch Intézet (1891) után alakult. Az 1913-ban létrejött Rockefeller Alapítvány humanitárius szervezet, mely az egyetemtől függetlenül működik, de szoros kapcsolatot tart fenn vele.) 1965-ben a Rockefeller Intézet nevét Rockefeller Egyetemre változtatták. Az Intézet első hat évtizedében az orvosbiológiai alapkutatásokra és alkalmazott kutatásokra fókuszált. 1910-ben megalakult a Rockefeller Kórház, mely Amerika első klinikai kutatóhelye lett. A 40-es évektől a víruskutatás, és a bakterológia is az Intézet működési területéhez tartozik. A Rockefeller család ma is kapcsolatot tart az egyetemmel, David Rockefeller a tiszteletbeli elnök. Főbb kutatási eredmények A Rockefeller kutatói különítették el először a szifilisz kórokozóját, és ők mutatták ki, hogy a vírusok rákkeltő hatásúak lehetnek. Nevükhöz fűződik az első antibiotikum fejlesztése, az influenzavírus B izolálása, DNS-kutatás, melyek jelentős mértékben hozzájárultak a sejtbiológia fejlődéséhez. , Elkészítették a AIDS-koktélt, mely az AIDS-fertőzöttek gyógyulását segíti. Kifejlesztették a metadont, melynek a heroinfüggőség kezelésében van szerepe, azonosították a leptin hormont, mely az étvágyat szabályozza. Kutatási területek Biokémia, strukturális biológia, kémia Molekuláris sejtbiológia Orvosi tudományok, genetika Immunológia, víruskutatás, mikrobiológia Fizika és matematikai biológia Neurológiai tudományok Egyetemi közösség 72 laboratórium vezető 190 kutató 360 posztdoktori hallgató 1000 személyzet 150 ph.D hallgató 50 M.D.-Ph.D hallgató 890 öregdiák Az egyetem Nobel-díjasai 2020 Charles M. Rice (orvosi) 2020 Emmanuelle Charpentier (kémiai) 2017 Michael Warren Young (orvosi) 2016 Ószumi Josinori (orvosi) 2011 Bruce Beutler (orvosi) 2011 Ralph Steinman (orvosi) 2003 Roderick MacKinnon (kémiai) 2001 Paul Nurse (orvosi) 2000 Paul Greengard (orvosi) 1999 Günter Blobel (orvosi) 1984 Robert Bruce Merrifield (kémiai) 1981 Torsten Wiesel (orvosi) 1975 David Baltimore (orvosi) 1974 Albert Claude (orvosi) 1974 Christian de Duve (orvosi) 1974 George Emil Palade (orvosi) 1972 Stanford Moore (kémiai) 1972 William H. Stein (kémiai) 1972 Gerald M. Edelman (orvosi) 1967 H. Keffer Hartline (orvosi) 1966 Francis Peyton Rous (orvosi) 1958 Joshua Lederberg (orvosi) 1958 Edward Lawrie Tatum (orvosi) 1953 Fritz Albert Lipmann (orvosi) 1946 John Howard Northrop (kémiai) 1946 Wendell M. Stanley (kémiai) 1944 Herbert Spencer Gasser (orvosi) 1930 Karl Landsteiner (orvosi) 1912 Alexis Carrel (orvosi) Irodalom Hanson, Elizabeth: The Rockefeller University Achievements: A Century of Science for the Benefit of Humankind, 1901-2001. (hely nélkül): New York: The Rockefeller University Press, 2000). 2000. Fordítás Ez a szócikk részben vagy egészben a Rockefeller University című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Jegyzetek További információk www.rockefeller.edu www.rucares.org www.rockarch.org www.medicalnewstoday.com